Viltu koma með í endurnærandi vikuferð til Ítalíu í sumar eða haust ? Við Dóra og Laufey verðum leiðbeinendur í þessari ferð sem er á vegum ferðaskrifstofunnar Island Tours á Ítalíu . Við gistum á yndislegum búgarði nálægt Siena og njótum þess að slaka á og skoða okkur um í fallegu umhverfi Toscana . Boðið verður upp á jóga á hverjum morgni og jóga nidra slökun eða hugleiðslu að kvöldi . Auk þess verður fræðsla um núvitund , jógaspeki , gagnræður , ítalska menningu og fleira skemmtilegt . Farið verður í dagsferð í rútu með leiðsögumanni , þar sem skoðaðir verða þrír fallegir og sögufrægir bæir í Toscana . Auk þess gefst kostur á að heimsækja áhugaverða bæi í nágrenninu og fara á matreiðslunámskeið eða í vínsmökkun . Í þessari ferð er áherslan lögð á vellíðan , slökun , hæfilega hreyfingu og það að njóta líðandi stundar og það er svo sannarlega auðvelt á þessum stað þar sem bæði er hægt að taka það rólega í fallegu umhverfi búgarðsins og einnig fara í gönguferðir , hjólreiðatúra , skoðunarferðir , borða góðan mat og drekka í sig menningu Ítalíu . Ferðin er skipulögð og seld af ferðaskrifstofunni Island Tours á Ítalíu . Greiðslur vegna ferðarinnar greiðist til Island Tours sem ber ábyrgð á framkvæmd ferðarinnar . Fararstjóri er Guðrún Sigurðardóttir eigandi Island Tours og leiðbeinendur í núvitund og jóga eru Dóra Axelsdóttir og Laufey Arnardóttir . Smelltu á myndina til að sjá meira um staðinn , Fattoria Pieve A Salti Nánar um ferðina Hver kannast ekki við rómantískar hæðir Toscana , þaktar vínviði og síprustrjágöngum sem liggja upp að glæsilegum steinbyggðum búgörðum fyrri tíma ? Þetta er þekktasta hérað Ítalíu , þar sem menning fyrri alda drýpur af hverju strái , hvort sem um er að ræða listir , matar - eða vínframleiðslu , menningu , svo ekki sé minnst á bæi héraðsins sem hver og einn er gimsteinn út af fyrir sig . Í þessari einstæðu ferð ætlum við að dvelja í hjarta Toscana , á búgarði frá 17. öld sem stendur uppi á hæðunum í nágrenni Siena og njóta alls þess sem búgarðurinn og umhverfið hafa uppá að bjóða . Jóga , hugleiðsla , núvitund , slökun og ýmislegt fleira verður í boði en einnig gefst nægur tími til að skoða umhverfið og fara í ferðir um nærliggjandi sveitir . Búgarðurinn okkar var upphaflega sumardvalarstaður kirkjunnar í Arezzo en hefur nú verið í eigu sömu fjölskyldunnar sem hefur rekið hér sveitagistingu og veitingastað í meira en 30 ár . Hér eru ræktaðar ýmsar lífrænar matvörur sem eru kjarni þess sem veitingastaðurinn býður upp á , ívafið hinni margrómuðu Toscana matarhefð . Inni - og útisundlaugar , ásamt spa þar sem hægt er að fara í nudd , hestar , hjól , matreiðslunámskeið , vínsmökkun og trufflusveppaferð eru aðeins hluti þess sem boðið er upp á á búgarðinum og hægt að blanda inn í ferðina að vilja hvers og eins . Í þessari ferð er áhersla lögð á vellíðan , slökun og sjálfsumhyggju og svo að sjálfsögðu gleðina ! Á hverjum morgni verður boðið upp á mjúkt jóga við allra hæfi ásamt stuttri hugleiðslu og slökun . Eftir morgunmat verða stutt fræðsluerindi í boði um núvitund , jógaspeki og aðra sjálfsrækt . Jóga nidra djúpslökun eða núvitundarhugleiðsla verður svo aftur seinni part dags fyrir þá sem vilja . Þess á milli munum við njóta alls sem Toscana hefur upp á að bjóða , skreppa í gönguferðir og skoðunarferðir í nærliggjandi bæi eða slaka á í yndislegu umhverfi búgarðsins . Farið verður í dagsferð í rútu með leiðsögumanni þar sem skoðaðir verða einhverjir fallegustu og frægustu bæir Toscana , annars vegar hinn dásamlegi miðbær Siena sem segja má að sé höfuðborg svæðisins og hins vegar ævintýralegu miðaldabæirnir San Gimignano og Monterriggione . Einnig verða skipulagðar styttri skoðunarferðir til áhugaverðra staða í nærliggjandi umhverfi búgarðsins . Fararstjóri í ferðinni er Guðrún Sigurðardóttir . Guðrún hefur búið að mestu á Ítalíu síðan 1980 en skiptir nú tíma sínum milli Ítalíu og Íslands . Hún hefur starfað við flestar hliðar ferðamennsku ; leiðsögumaður á Íslandi og Ítalíu til langs tíma en auk þess að vera með próf frá Leiðsögumannaskólanum er hún með masterspróf í ferðamálafræði . Guðrún er einnig markþjálfi . Hún er eigandi Island Tours sem er ein helsta ferðaskrifstofa fyrir Íslandsferðir á Ítalíu , en skipuleggur einnig göngu - og náttúrutengdar ferðir til Ítalíu . Leiðbeinendur í ferðinni verða Dóra Axelsdóttir og Laufey Arnardóttir . Þær munu sjá um kennslu í jóga og núvitund auk ýmiss konar fræðslu . Dóra og Laufey hafa báðar aflað sér menntunar sem núvitundarkennarar og eru markþjálfar . Laufey er reyndur jógakennari og iRest jóga nidra leiðbeinandi . Dóra og Laufey búa yfir mikilli reynslu af kennslu og námskeiðahaldi , þær halda regluleg námskeið hjá Lifandi ! ( www.lifandinuna.is ) í núvitund og jóga auk þess að bjóða upp á einkaleiðsögn . Þær hafa brennandi áhuga á mannrækt , heilbrigði og vellíðan og elska Ítalíu . Verð á mann ( án flugs og rútu ) í tveggja manna herbergi er isk . 148.000 . ( Verð miðast gengi íslensku krónunnar í október 2019 . ) Innifalið í verði er : Gisting í tveggja manna herbergi með morgunmat Fimm kvöldverðir ( fjórréttað , vín ( 1/4 l ) og vatn ) Tveir hádegisverðir Jógaprógram og fræðsla á hverjum degi Heilsdagsferð um Toscana með leiðsögn og leiðsögn í styttri ferðum Ýmis aðstaða á búgarðinum , t.d. inni - og útisundlaug , tennisvöllur o.fl . Örfá sæti laus í júníferðina . Nokkur sæti laus í septemberferðina . Kynningarfundur um ferðina verður haldinn 20. nóvember 2019 kl. 18:30 í Bolholti 4 , Rvk . Ferðin í heild var yndisleg , fallegt umhverfi , skemmtilegar skoðunarferðir , góð slökun . Herbergin á Pieve a Salti voru " plain " , en allt hreint og allt sem þurfti þar . Fræðslan um jóga og núvitund var mjög fróðleg . Maturinn var mjög góður , gaman að smakka vörurnar sem eru ræktaðar á búgarðinum og dásemd að borða kvöldverðinn úti á verönd veitingastaðarins . Yndi að byrja daginn á jóga á morgnana enda er Laufey frábær jógakennari ! Ótrúlega skemmtilegur hópur , frábær fararstjórn og leiðsögn .